Publication: Magyar Közlöny
Issue: MK-2003-121 (Year: 2003, Number: 121)
Era: 1990-2004
Section: a 110/2003. (X. 21.) FVM rendelethez
Paragraph Index: 621

d) az állománykezelési teendõk meghatározása, különös tekintettel a következõ 5 évre. 1.3.2. A magtermelõ állományokban elõírt erdõgazdálkodási feladatok teljesítésének ellenõrzését az Állami Erdészeti Szolgálat Területi Igazgatósága végzi szakmai felügyeleti jogkörében. 1.4. Állománykezelési irányelvek 1.4.1. A magtermelõ állomány határát legalább a töréspontokon összelátható módon, jól látható MÁ betûvel kell megjelölni szemmagasságban. 1.4.2. A magfák négyoldali festékponttal, a kivágandók kacorral jelölendõk meg a mintaterületen. 1.4.3. Az erdõmûvelési beavatkozásokat úgy kell végrehajtani, hogy a kedvezõtlen adottságú (beteg, alaki hibás stb.) fák a magtermelésbõl kiszoruljanak, a visszamaradó, jó fenotípusú egyedek magtermési feltételei javuljanak. 1.4.4. Ahol lehetséges, törekedni kell a második koronaszint kialakítására, illetõleg megtartására, valamint a természetes kísérõ és elegyfafajok kímélésére. 1.4.5. Az állomány egészségi állapotának megóvása érdekében az elõírt fakitermelést vegetációs idõn kívül, kíméletes döntési és közelítési módszerek alkalmazásával kell elvégezni. 1.4.6. A földrõl gazdaságosan nem gyûjthetõ magok esetében megengedhetõ az ütemezett véghasználattal végzett gyûjtés. 1.4.7. A mageredetû vagy egyszer sarjaztatott akácállományok génkészlete egy alkalommal megõrizhetõ gyökérsarjról való felújítással. 1.4.8. Az erdõgazdálkodó egyedi állománykezelési útmutató elkészítésével kutatási vagy oktatási intézményt, illetve szakértõt megbízhat. Ennek 1-1 példányát „Törzslap”-hoz való csatolás céljából az Állami Erdészeti Szolgálat Területi Igazgatóságának és a minõsítõ intézetnek meg kell küldeni. 1.5. Az állományok törzsültetvénykénti megszüntetése (törzskönyvbõl való törlés) 1.5.1. A törzskönyvezésre javaslatot tevõk jogosultak a törzskönyvbõl való törlés kezdeményezésére is. 1.5.2. Kivételes esettõl eltekintve, törlést csak az állomány egészségi állapotának súlyos megromlása vagy felújulása miatt lehet kezdeményezni. 1.5.3. A törzskönyvbõl való törlésrõl a minõsítõ intézet dönt az erdészeti szakhatóság véleményének figyelembevételével. A törlésrõl a minõsítõ intézet értesíti az erdõ kezelõjét, valamint az Állami Erdészeti Szolgálat Területi Igazgatóságát, védett természeti területen a Környezetvédelmi és Vízügyi Minisztérium Természetvédelmi Hivatalának területi szerveit.

Source: https://magyarkozlony.hu/hivatalos-lapok/aac3729f786904ea3600dd275ea0d70a9da36b8f/dokumentumok/48599ead775a6f3fba031befd6f28f6dc42854a0/letoltes